section_heading: Polus
paragraph_text: On je bio Gorgijin učenik koji je također podučavao retorici. U dijalogu iznosi svoju tezu da retorika ima najveću moć, onu koja se očituje u potencijalu za tiraniju pa tako kaže „Zar oni (retori) ne mogu kao tirani da ubijaju koga hoće, da otimaju imanja i progone iz zemlje kad god ih je volja“ (466c). Zbog toga retorika predstavlja prijetnju filozofiji kojoj je cilj izliječiti društvo bolesno od nemoralnosti i nepravde. Isto tako, Polus zastupa poziciju da nepravedan čovjek može biti sretan ako uspije umaknuti kazni, „Recimo da uhvate nekog čovjeka u pokušaju da na nezakonit način radi tiraninu o glavi, uhvate ga, muče... Zar taj bijednik treba biti sretniji nego da im je upio umaknuti i postao tiranin i da je vladao u državi do kraja svog života i radeći što ga je volja, dok mu građani i stranci zavide i smatraju ga sretnim“ ( 473bcd). Iz svega se navedenog da zaključiti da Polus ima iskrivljene moralne vrijednosti kad mu govorništvo služi kao korisna vještina u nametanju vlastite volje i manipuliranju masama.